
Narva Linnavalitsuse 09.03.2011. a määruse nr 243 „Narva munitsipaalhuvikoolide õpperühmade suurused ja moodustamise alused“ muutmine
Määrus kehtestatakse haldusmenetluse seaduse § 64 lõike 1 ja § 68 lõike 2 alusel
§ 1. Narva Linnavalitsuse 09.03.2011. a määruse nr 243 „Narva munitsipaalhuvikoolide õpperühmade suurused ja moodustamise alused“ § 1 lõige 1 muudetakse ja antakse järgmises redaktsioonis:
„(1) Narva Laste Loomemaja esimese õppeaasta rühma suuruseks on vähemalt 10 õppurit, teise õppeaasta rühmades ja segarühmades on vähemalt 8 õppurit ja edasijõudnud pikemaajalise püsiva koosseisuga õpperühmade suuruseks on vähemalt 6 õppurit. Male huviala meistrirühmade suuruseks on vähemalt 3 õppurit. Loodus- ja täppisteaduste  huvialade õpperühmade suuruseks on vähemalt 8 õppurit.“
§ 2. Narva Linnavalitsuse 09.03.2011. a määruse nr 243 „Narva munitsipaalhuvikoolide õpperühmade suurused ja moodustamise alused“ § 1 lõige 3 muudetakse ja antakse järgmises redaktsioonis:

 „(3) Narva Kunstikooli õpperühmade suurused on järgmised:
 1) eelkooli õpperühm - vähemalt 8 õppurit;
 2) põhikooli noorema astme õpperühm - vähemalt 8 õppurit;
 3) põhikooli vanema astme õpperühm - vähemalt 7 õppurit;
 4) lisaaasta õpperühm - vähemalt 5 õppurit;

 5) laste kunstiring – vähemalt 8 õppurit;

 6) maalimise vabaklass – vähemalt 6 õppurit;

 7) keraamika vabaklass – vähemalt 6 õppurit;
 8) arvutigraafika vabaklass – vähemalt 6 õppurit.“

§ 3. Määrus jõustub seadusega sätestatud korras.

13.05.2016. a nr 3.1–19/14
Õiend
Vastavalt haldusmenetluse seaduse § 64 lõikele 1 ja § 68 lõikele 2 
Esitatud määruse eelnõu sätestab Narva Laste Loomemaja ja Narva Kunstikooli õpperühmade uued suurused. Tänu huvikoolide pidevale arendamisele paranevad huvihariduse võimalused, tingimused ning kvaliteet. Huvikoolide poolt pakutavates teenustes toimuvad huvihariduse mitmekesistamisele suunatud muudatused. Narva Laste Loomemajas kavatsetakse alustada loodus –ja täppisteaduste huvialade õpetamist ning Narva Kunstikoolis kavatsetakse alustada laste kunstiringi, maalimise vabaklassi, keraamika vabaklassi ja arvutigraafika vabaklassi huvialade õpetamist. Kehtestamiseks esitatud määruse eelnõu näeb ette ülaltoodud huvialade õpperühmade suurusi. Narva Kunstikoolis muudetakse lisaks sellele senisest tööpraktikast lähtuvalt eelkooli ja lisaaastate õpperühmade suurused, muutmine ei ole võrreldes seniste õpperühmade suurustega märkimisväärne.
Uued õpperühmade suurused huvikoolides võimaldavad efektiivsemalt korraldada asutuste õppeprotsessi.
Lugupidamisega
Viktoria Lutus

